**Protokol k  Severoatlantickej zmluve o pristúpení Severomacedónskej republiky**

Zmluvné strany Severoatlantickej zmluvy podpísanej vo Washingtone dňa 4. apríla1949,

spokojné s tým, že bezpečnosť severoatlantického priestoru sa posilní pristúpením Severomacedónskej republiky k uvedenej zmluve, sa dohodli na nasledovnom:

**Článok I.**

Na základe nadobudnutia platnosti tohto protokolu, generálny tajomník Organizácie

Severoatlantickej zmluvy v mene všetkých zmluvných strán predloží vláde Severomacedónskej republiky pozvánku na pristúpenie k Severoatlantickej zmluve. V súlade s článkom 10 zmluvy sa Severomacedónska republika stane zmluvnou stranou dňom uloženia svojej listiny o prístupe u vlády Spojených štátov amerických.

**Článok II.**

Tento protokol nadobudne platnosť v deň, keď všetky zmluvné strany Severoatlantickej zmluvy oznámia vláde Spojených štátov amerických svoj súhlas s týmto protokolom. Vláda Spojených štátov amerických informuje všetky zmluvné stany Severoatlantickej zmluvy o dátume prijatia každého takého oznámenia a o dátume nadobudnutia platnosti tohto protokolu.

**Článok III.**

Tento protokol, ktorého anglická a francúzska verzia sú rovnako autentické, bude uložený

v archíve vlády Spojených štátov amerických. Riadne overené kópie odovzdá táto vláda vládam všetkých zmluvných strán Severoatlantickej zmluvy.

Na dôkaz toho dolu podpísaní splnomocnení zástupcovia podpísali tento protokol.

Podpísané v Bruseli dňa 6. 2. 2019.

Za Albánsku republiku

Za Belgické kráľovstvo

Za Bulharskú republiku

Za Chorvátsku republiku

Za Kanadu

Za Českú republiku

Za Dánske kráľovstvo

Za Estónsku republiku

Za Francúzsku republiku

Za Spolkovú Republiku Nemecko

Za Helénsku republiku

Za Maďarsko

Za Islandskú republiku

Za Taliansku republiku

Za Lotyšskú republiku

Za Litovskú republiku

Za Luxemburské veľkovojvodstvo

Za Čiernu Horu

Za Holandské kráľovstvo

Za Nórske kráľovstvo

Za Poľskú republiku

Za Portugalskú republiku

Za Rumunsko

Za Slovenskú republiku

Za Slovinskú republiku

Za Španielske kráľovstvo

Za Tureckú republiku

Za Spojené kráľovstvo Veľkej Británie a Severného Írska

Za Spojené štáty americké